jkorsvik/nowiki_second_scrape_merged huggingface dataset:
The Spaghetti Incident?

The Spaghetti Incident? er et Guns N' Roses-album med bare coverlåter. Det ble utgitt av Geffen i 1993.


== Sporliste ==
«Since I Don't Have You» – 4:18 (The Skyliners 1958)
«New Rose» – 2:38 (The Damned 1977)
«Down on the Farm» – 3:23 (The UK Subs 1980)
«Human Being» – 6:47 (The New York Dolls 1974)
«Raw Power» – 3:10 (Iggy and The Stooges 1973)
«Ain't It Fun» – 4:59 (The Dead Boys 1978)
«Buick Makane»/«Big Dumb Sex» – 2:37 (T.Rex/Soundgarden, henholdsvis)
«Hair of the Dog» – 3:57 (Nazareth 1975)
«Attitude» – 1:29 (The Misfits 1980)
«Black Leather» – 4:07 (Steve Jones/Sex Pistols 1980)
«You Can't Put Your Arms Around a Memory» – 3:34 (Johnny Thunders 1978)
«I Don't Care About You» – 2:03 (Fear 1982)
Skjult spor: «Look At Your Game Girl» – 2:34 (skrevet av Charles Manson)


== Eksterne lenker ==
(en) The Spaghetti Incident? på Discogs 
(en) The Spaghetti Incident? på MusicBrainz 
(en) The Spaghetti Incident? på Spotify 
(en) The Spaghetti Incident? på AllMusic
Åpen proxy

En åpen proxy er en proxytjener som er tilgjengelig for enhver Internett-bruker.
Vanligvis sørger en proxytjener for at brukere i en nettverksgruppe kan lagre og videresende internettjenester som DNS eller nettsider slik at båndbredden som brukes av gruppen blir redusert og kontrollert. Med en «åpen» proxy kan imidlertid en hvilken som helst bruker på Internett bruke denne videresendingstjenesten. 
Ved å bruke enkelte åpne proxyer (såkalte anonyme åpne proxyer), kan brukerne holde sin virkelige IP-adresse skjult for tjenesten de bruker, og dette benyttes enkelte ganger for å vandalisere eller skade tjenesten. Åpne proxyer blir derfor ofte ansett for å være et problem. Anonyme åpne proxyer brukes også for å øke anonymiteten eller sikkerheten ved surfing på nettet eller bruk av andre Internett-tjenester. Brukeres IP-adresser kan potensielt brukes til å avdekke informasjon om brukeren, og å hacke vedkommendes datamaskin. 
Åpne proxyer kan også brukes til å omgå forsøk på Internett-sensur av regjeringer eller organisasjoner. Det finnes flere nettsteder som tilbyr oppdaterte lister over åpne proxyer.Siden åpne proxyer ofte er innblandet i vandalisme, er det blitt utviklet flere metoder for å oppdage dem og å stenge dem ute. Flere IRC-nettverk tester automatiske klientsystemer for kjente typer av åpen proxyer. På samme måte kan e-posttjenere konfigureres til automatisk testing av om avsendere er åpne proxyer, ved hjelp av programvare som proxycheck.


== Referanser ==
Spanias flagg

Spanias flagg består av tre vannrette striper i fargene rødt–gult–rødt, der den midtre gule stripen er dobbelt så bred som de røde. Spanias riksvåpen er avbildet på den gule stripen, mens flagget uten riksvåpenet benyttes som en variant både på land og som handelsflagg til sjøs.
Rødt og gult ble første gang innført som flagg til bruk til sjøs i 1785. Fargene er hentet fra våpnene til Castilla, et gult kastell på rød bunn, og Aragón, fire røde striper på rødt. Flagget i sin nåværende form ble lovregulert 19. desember 1981.


== Historiske flagg ==
Fra 1785 til 1927 førte Spania et handelsflagg som skiller seg fra flagget slik vi kjenner det i dag. Flaggduken var da gul og hadde to smale røde striper satt noe ut fra øvre og nedre kant av flaggduken. Handelsflagget i denne form ble innført ved dekret av 28. mai 1785 og ble først erstattet av flagget vi kjenner det også i dag ved kongelig forordning av 14. juli 1927.
I tiden etter 1785 fungerte flagget med røde striper helt ut til ytterkantene, og med datidens riksvåpen i den gule stripen, som Spanias orlogsflagg. Fra 1843 til 1931 var dette også Spanias statsflagg på land og til sjøs. Flaggene ble endret i forbindelse med at Spania ble republikk i 1931, men gjeninnført i modifisert form etter borgerkrigens slutt og republikkens fall.
Under den andre spanske republikk, fra 1931 til 1939, ble den nedre røde stripen erstattet av en stripe i lilla farge. Samtidig ble det stripene gjort like brede. Denne varianten av flagget ble benyttet både som handelsflagg og, med tillegg av republikkens riksvåpen, som statsflagg og orlogsflagg. Disse flaggene ble avskaffet da republikken led nederlag for nasjonalistene i den spanske borgerkrigen.


== Orlogsgjøs ==
Det spanske sjøforsvaret benytter en forenklet form av riksvåpenet som orlogsgjøs. Her vises feltene for Castilla, Leon, Aragón og Navarra. Gjøsen er kvadratisk.


== Kongeflagg ==
Spanias kongeflagg er blått og har det kongelige våpen i midten. Våpenet er omgitt av det Det gylne skinns ordenskjede.


== Andre flagg ==
En serie særflagg dannes ved tillegg av emblemer i flaggets frie ende. Således bærer det spanske tollflagget bokstavene HH med kroner over. Postflagget har bokstavene CM. Ambulanseskip har et hvitt malteserkors i midten. Lystfartøyer fører en stor blå krone i den gule stripen.


== Litteratur ==
José Luis Calvo Peréz og Luis Grávalos González: Banderas de España, 1983
Album des pavillons nationaux et des marques distinctives. National flags and distinctive markings, Service hydrographique et océanographique de la marine, Brest, 2000.


== Eksterne lenker ==
Bandera de España
Banderas y escudos de España: evolución histórica de la bandera de España av José Manuel Erbez, Sociedad Española de Vexilología
April Ryan

April Ryan er hovedpersonen i det kritikerroste og bestselgende eventyrspillet Den lengste reisen. I oppfølgeren Drømmefall er hun en av tre hovedpersoner. I Den lengste reisen ga Synnøve Svabø stemmen til April, og i det Drømmefall var det Petronella Barker som hadde stemmen hennes. I de engelske versjonene av spillet hadde Sarah Hamilton stemmen i begge spillene.


== Bakgrunn ==
Den 18 år gamle studenten April Ryan har startet på kunstskole i bydelen Venice i millionbyen Newport. April kommer fra landsbygda, men etter flere år med konflikter med faren hennes bestemte hun seg for å rømme til storbyen. April flyttet inn i studentkollektivet Grensehuset, som paret Fiona og Mickey eier. April har to bestevenner, Emma og Charlie.


== Aprils evner ==
April er en Skifter. Hennes viktigste og mest unike evne er nemlig at hun kan åpne Skift mellom tvillingverdenene Stark og Arkadia. Ingen andre mennesker i spillene har så langt vist evnen til å transportere seg (og andre, som April for eksempel gjør med fuglen Ravn) fra den ene verdenen til den andre på kort tid. Selv om hun etter en stund mistet kontrollen over denne evnen, er det avslørt at hun aldri mistet den helt.
Hennes andre, mindre selvfølgelige evne, er at hun er sterk i balansen, ifølge flere andre karakterer i spillene.
I Den Lengste Reisen blir det også nevnt at hun har magiske evner som kvalifiserer henne til å kunne være en sterk magiker, faktisk så sa Benrime Salmin, sannsiger og vertshuseier av Vandringsmannen, at hun kunne blitt en god augur, de sterkeste i magien. Men dette brukes ikke senere i noen av de foreløpige spillene.


== Referanser ==


== Eksterne lenker ==
The Longest Journey – Offisiell side for første spill, engelsk
Dreamfall – Offisiell side for andre spillet, engelsk
Funcom – Offisiell side til Funcom, publisher av begge spill, engelsk
Drommefall.net – Norsk fanside for Drømmefall
Anamnese

Anamnese (gr: ἀνάμνησις anamnesis «erindring») er betegnelsen for pasientens egen redegjørelse for sin sykehistorie, deriblant pasientens subjektive symptomer.
Anamnesen brukes av leger for å kunne fastslå diagnose og korrekt behandling for en pasient. Flere undersøkelser har vist at om lag 80 % av diagnosene kan stilles på bakgrunn av anamnesen alene.


== Referanser ==


== Eksterne lenker ==
Legejournalens innhold
Andino

Andino var en argentinsk bilprodusent som produserte små sportsbiler med motorer fra Renault. Selskapets eneste modell var GTA 1 som ble produsert i to serier: serie 1 mellom 1967 og 1970, og serie 2 mellom 1976 og 1981. Totalt bygde fabrikken omkring 110 biler.


== Kilder ==
Coche Argentino: Andino Besøkt 25. mai 2014
Auto Historia: Entrevista a Luis M.G. Varela (spansk) Besøkt 25. mai 2014
Alpha Sports

Alpha Sports er en australsk produsent av kit-cars. Selskapet bygger sportsbiler basert på Lotus Seven og Morgan.
På 1960-tallet bygget selskapet Lotus-liknende biler under navnet Bacchus Clubman. Disse var utstyrt med BMC B-Serie 1500-motorer. Senere ble de kalt ASP, og var utstyrt med Ford-motorer. I dag bruker selskapet V6 og V8-motorer.


== Eksterne lenker ==
Offisielt nettsted
Ascort

Ascort var en australsk bil produsert av Continental Coachwork i Sydney, Australia mellom 1958 og 1960. Bilen var en modifisert VW Boble, hadde fire seter og et romslig coupé-karosseri av glassfiber. Motoren, en 1,2 liters VW-motor, ble trimmet til 54 hestekrefter. Bilens vekt var 33 % mindre enn en standard sedan, og hadde derfor rask akselerasjon.
ZMVM

Zona Metropolitana del Valle de México, forkorta ZMVM, er et byområde i Mexico som omfatter Mexico by med forsteder. Det hadde 20 137 152 innbyggere i 2010, og er dermed et av de mest befolkede områder i verden. ZMVM omfatter de 16 administrative distriktene i Mexicos føderale distrikt samt 40 kommuner i delstaten México og én kommune i delstaten Hidalgo.


== Administrative distrikter i Mexicos føderale distrikt tilhørende ZMVM ==


== Kommuner i delstaten México tilhørende ZMVM ==


== Kommuner i delstaten Hidalgo tilhørende ZMVM ==
Tizayuca


== Byer ==
De største byene innenfor ZMCM. (Innbyggertall fra 2005)

Mexico by (kun medregnet Mexicos føderale distrikt), med 8 720 916 innbyggere
Ecatepec de Morelos, med 1 688258
Nezahualcóyotl, med 1 140 528
Naucalpan, med 821 442
Tlalnepantla de Baz, med 683 808
Chimalhuacán, med 525 389
Cuautitlán Izcalli, med 498 021
Tultitlán, med 472 867
Atizapán de Zaragoza, med 472 526


== Referanser ==
Valmiera

Valmiera er en by nord i Latvia. Byen hadde 59 511 innbyggere i 2011.Valmiera er den største byen i landskapet Livland og har et rikt kulturmiljø. Vidzemes Augstskola er byens høyskole, og har vært i drift siden midten av nittitallet. Det undervises i norsk på enkelte av byens gymnas, og byens akademiske miljø har tidligere hatt et nært samarbeid med skoler i Oppland fylke.


== Referanser ==


== Eksterne lenker ==
Offisielt nettsted 
(en) Valmiera – kategori av bilder, video eller lyd på Commons
Knut Kircher

Knut Kircher (født 2. februar 1969) er en tysk fotballdommer. I 1998 ble han dommer i 2. Bundesliga (zweiten Bundesliga). Kircher ble i sesongen 2001/2002 oppnevnt til dommer i den tyske Bundesligaen. I 2004 ble han FIFA-dommer. Han dømte sin første landskamp 8. september 2004; Det var VM-kvalifiseringskampen mellom Andorra og Romania (1–5).


== Referanser ==


== Eksterne lenker ==
(en) Knut Kircher – Transfermarkt (dommer) 
(en) Knut Kircher – WorldFootball.net (dommer) 
(en) Knut Kircher – Soccerway 
(en) Knut Kircher – EU-Football.info (dommer) 
(en) Knut Kircher – PlaymakerStats.com (dommer)
Ventil

Ventil er et stort antall forskjellige kontrollorganer hvis funksjon er å sørge for å åpne, stenge, retningsbestemme, nivåregulere, mengdebestemme og/eller trykkregulere en strøm av gass eller væske i en prosess eller et ledningssystem. Uttrykket brukes i tilknytning til stempelmotorer, bil- og sykkel-dekk, drivstoffsystemer, ventilasjons-, prosess-, sanitær-, varme-,  kjøle- og vannverkanlegg, varmepumper, kraftverk varmtvannsberedere osv.
En ventil kan være regulert manuelt, ha forhåndsinnstilt verdi eller styres av en aktuator (mekanisk, pneumatisk,  eller termoelektrisk motor) som kontrolleres av for eksempel en elektronisk styreenhet.
I mange sammenhenger brukes også ordet kran (vannkran, gasskran, stoppekran) om manuelt betjente ventiler på spesielle steder i systemene. Kjøkkenkranen er for eksempel også en ventil. Den kanskje viktigste ventilen vi til daglig har befatning med er sikkerhetsventilen på varmtvannsberederen. Denne redder liv og verdier om det skulle oppstå en svikt og berederen koker ved en feil og skaper fare for eksplosjon.


== Se også ==
Alb
Demand-ventil
Dykkeventil
Forstillingsmekanisme
Ventilhette
Sikkerhetsventil
Motorventil
Reduksjonsventil
Shuntventil
Kuleventil
Tilbakeslagsventil
Flottørventil
Termostatisk blandeventil
Sluseventil
Seteventil
Over pressure relief


== Referanser ==
Orkesterleder

En orkesterleder (også kalt for dirigent) er en person som leder et orkester under oppførelser. Orkesterlederen står også for innstudering under orkesterprøver. Orkesterlederen har en vesentlig rolle når det gjelder de valgene som tas rent kunstnerisk; tempo, intonering, med mer. Særlig i klassisk, europeisk komposisjonsmusikk regnes orkesterlederen (dirigenten) som en selvstendig utøver, på linje med solistene.
En orkesterleder kan ofte også være korleder.
Fjernsynsserien Maestro, vist på NRK 1 i 2010, omhandlet amatører som prøvde seg som dirigenter for Kringkastingsorkestret.


== Eksterne lenker ==
Utdanning.no sin yrkesbeskrivelse av dirigent
Mabel

For fribryteren King Mabel, se Nelson Frazier jr.Mabel er et spansk og engelsk kvinnenavn, som er vanlig blant annet i flere land i Latin-Amerika og Afrika.


== Etymologi ==
Spanske Mabel er en kortform av Maribel, som er dannet av navnene Maria og Bella.
Engelske Mabel er en kortform av Amabel, som er en engelsk form av Amabilia, dannet av latinske amabilis, «elskelig». Amabilis var et latinsk mannsnavn.


== Utbredelse ==
Mabel og Amabel er kjent i England fra middelalderen. Mabel ble et vanlig navn i England på 1600- og 1700-tallet og igjen på begynnelsen av 1900-tallet. 

I Norge og Sverige var Mabel mest brukt fra slutten av 1800-tallet og fram til 1920-årene.
Mabel var et populært navn i USA fra 1880-årene til 1920-årene.

Mabel er i dag best brukt i spansktalende land, og er spesielt utbredt i Latin-Amerika. I engelsk er navnet mest brukt i Afrika.
Tabellen nedenfor gir en detaljert oversikt over populariteten til kvinnenavnet Mabel og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Mabel Besant-Scott (1870–1952), engelsk teosof
Mabel Parton (1881–1962), britisk tennisspiller
Mabel Normand (1892–1930), amerikansk stumfilm-skuespiller
Mabel Taylor (født 1897), amerikansk bueskytter
Mabel av Oranien-Nassau (født 1968), nederlandsk prinsesse
Mabel Gay (født 1983), cubansk friidrettsutøver


== Annen bruk av navnet ==
Mack and Mabel, amerikansk Broadway-musical fra 1974
Mabel Pines, rollefigur i Disney XD-serien Gravity Falls
Mabel Lake, en innsjø i Canada
Mabelreign, en forstad i Harare, Zimbabwe


== Referanser ==


== Eksterne lenker ==
(en) Behind the Name: Mabel
(en) Think Baby Names: Mabel
Musikkdrama

Musikkdrama er også en alternativ benevning på musikkteater.Musikkdrama er en sentidsbenevning på en type av integrerte operaer som Richard Wagner skapte – selv foretrakk han å kalle dem Gesamtkunstwerk (helhetskunstverk). Mange hevder at Wagners musikkdramaer står så langt ifra andre operaverk at de knapt kan kalles for operaer.
De viktigste forskjellene er at Wagners musikkdramaer ikke er inndelet i såkalte «nummer» (arier, duetter, ensembler og så videre), men tvert om kjennetegnes av musikalsk kontinuitet, en «uendelig melodi».
Intraosseøs terapi

Intraossøs (intraossal) terapi betyr inne i et skjelettben. Begrepet brukes vanligvis i sammenheng med infusjoner der legemiddelet injiseres tvers gjennom benet og direkte inn i den bløte indre marg. Benmargen er et blodrikt organ som kan egne seg godt til slik administrering av legemidler. Siden bakterieinfeksjon i benet, osteomyelitt, er en alvorlig tilstand er det grunn til å være tilbakeholdende med å gi medisiner på denne måten.
Dette er en ekstremt sjelden måte å gi medikamenter på. Det kan være aktuelt hos små barn der bena fremdeles er myke.
Kontrapunkt

For den nordiske TV-serien med samme navn, se Kontrapunkt (TV-serie)
For romanen av Aldous Huxley med samme navn, se Kontrapunkt (roman)Kontrapunkt (fra latin, «punctus contra punctum», det vil si ”note mot note”) er en teknikk innenfor musikalsk komposisjon, der musikken består av selvstendige stemmer som samspiller med hverandre. (Begrepet "stemmer" har ulik betydning innenfor kunstmusikk og populærmusikk. I populærmusikken er stemmene normalt uselvstendige ettersom de er bundne ved hovedmelodien.)
I praksis sier man at et motiv/tema er kontrapunktisk til et annet. Såkalt enkelt kontrapunkt betyr at én stemme forholder seg til et fast tema, mens en annen stemme forholder seg til den første, men er fri i forhold til fast tema – altså en fri stemme. Men vi snakker hele tiden om stemmer med melodisk og rytmisk særpreg, altså selvstendige stemmer, ikke rene utfyllingsstemmer. Dobbelt kontrapunkt vil si at begge stemmer forholder seg forpliktende til tema slik at det er to temaer som er bundet til hverandre. I praksis vil det være slik at stemme 1 starter med hovedtema, stemme 2 overtar hovedtemaet mens stemme 1 fortsetter med kontrapunktet/mottemaet. Etter hvert som musikken utvikler seg, blir begge temaene gjort rede for; ofte er de sammen, av og til hver for seg – de bytter plass, skifter toneart, kommer i forskjellig fart, opp ned osv.  I en fuge  er det oftest fire stemmer som alle forholder seg til et hovedtema og et fast mottema (kontrapunkt) samt at det selvfølgelig skjer mye annet rart underveis. 
Oppsummeringsvis: Kontrapunkt handler om temaer/motiver som blir satt opp mot hverandre – og vel å merke satt opp mot hverandre samtidig, og ikke som i den senere sonatesatsen hvor to temaer opptrer etter hverandre og utgjør en kontrast.
Et begrep som er beslektet med kontrapunkt, er polyfoni.
Nesten all klassisk musikk og nåtids kunstmusikk er kontrapunktisk i ulik grad. Spesielle former er kanon og fuge. Kontrapunktteknikken ble utviklet spesielt av Palestrina på 1500-tallet, og Bach på 1700-tallet, og studier av disse komponistenes uttrykksformer er obligatorisk for nåtids komposisjonsstudenter. Kontrapunkt anvendes til og med i forskjellig populærmusikk, synth-, techno- og chip-musikk. Aldous Huxley skrev om teknikken i sin roman «Kontrapunkt» (Point Counter Point) fra 1928. En annen forfatter, tsjekkeren Milan Kundera, har vært opptatt av kontrapunkt som litterært begrep i mange av sine romaner. I essaysamlingen Romankunsten gir han  inngående teoretiske forklaringer på litterært og musikalsk kontrapunkt.


== Annet ==
Kontrapunkt var også et tv-program på NRK som gikk i perioden 1971 til 1990.


== Referanser ==
Scipio

Scipio (flertall, Scipiones) er et romersk cognomen, og representerer Cornelii Scipiones, en gren av Corneliusslekten.
Navnet er latin for «pinne» og har trolig vært et tilnavn opprinnelig. Familien var kjent for sine feltherrer, særlig Publius Cornelius Scipio.


== Referanser ==
Uttale

Uttale av et ord er den måten som enten et enkeltindivid sier et ord, eller den måten de fleste brukere av et språk sier ordet.
Et ord kan sies på forskjellige måter av forskjellige individer eller grupper, avhengig av mange faktorer, som for eksempel stedet de vokste opp, tiden de vokste opp på, hvor de bor eller sosial klasse. Forskjellig uttale av et ord forandrer ikke ordets mening (semantisk innhold)
Måten en person uttaler et ord på er først og fremst avhengig av de grunnleggende lydenhetene (fonene) som benyttes i språket han eller hun snakker. Den grenen av lingvistikken som omhandler disse lydenhetene kalles fonetikk.  

I 1886 begynte en gruppe engelske og franske språklærere arbeidet med et internasjonalt alfabet for å beskrive uttalen til alle lydene i forskjellige språk. Resultatet ble det internasjonale fonetiske alfabetet IPA.
I Norge har uttalen av det norske språket til tider skapt debatt. Et eksempel på dette er bortfallet av lyden /ç/ (som i ordene kjøtt og kino) i enkelte dialekter og sosiolekter. Dette har blant annet ført til at Petter Schjerven i programmet Typisk norsk på NRK (mer eller mindre seriøst) introduserte en ny bokstav til det norske alfabetet. Bokstaven skulle hete kjell og skulle plasseres mellom l og m i alfabetet.
Casper Tengstedt

Casper Tengstedt (født 1. juni 2000) er en dansk fotballspiller som spiller for den portugisiske klubben Benfica.


== Karriere ==


=== Rosenborg ===
Den 1. august 2022 skrev han under en kontrakt med Rosenborg ut 2026.Den 6. august 2022 fikk han sin Eliteserie-debut for Rosenborg mot Ham-Kam. Han scoret også sitt første Eliteserie-mål for Rosenborg i samme kamp. Han fulgte opp med å score 3 mål mot Sandefjord den 12. august 2022.


=== Benfica ===
Den 11. januar 2023 skrev han under en kontrakt med den portugisiske klubben Benfica til 2028.


== Referanser ==


== Eksterne lenker ==
(en) Casper Tengstedt – Transfermarkt 
(en) Casper Tengstedt – WorldFootball.net 
(da) Casper Tengstedt – Dansk Boldspil-Union 
(no) Casper Tengstedt – Norges Fotballforbund 
(en) Casper Tengstedt – FBref 
(no) Casper Tengstedts profil hos RBK.no
(no) Offisiell statistikk for Rosenborg Ballklub, Casper Tengstedt
(no) Casper Tengstedts profil på RBKweb.no
Gaspar

Navnet eller begrepet Gaspar har flere betydninger:

Kasper – Gaspar er en variant av dette navnet
Gaspar (Santa Catarina) – den brasilianske kommunen i Santa Catarina
Humlebæk

Humlebæk er en by på Sjælland i Fredensborg kommune mellom København i sør og Helsingør i nord med et innbyggertall på 8 756 i 2004.
Byen var opprinnelig et fiskevær på 1500-tallet som hadde sluttet seg med to mindre byer Sletten og Torpen. Byen er omgitt av marker og mindre skog. Fra 1. januar 2007 ble kommunen lagt sammen med Karlebo kommune og fikk navnet Fredensborg kommune. Navnet kom av beliggenheten av Fredensborg slott ved Esrum Sø lengre innover på Sjælland mellom Helsingør og Hillerød.
Toshi

Toshimitsu Deyama, aka Toshi, (født 10. oktober 1965) er en japansk sanger og komponist. Fra 1983 er han vokalist i visual kei-gruppen X Japan.


== Eksterne lenker ==
Offisielt nettsted 
(en) Toshi (musician) – kategori av bilder, video eller lyd på Commons 
(en) Toshi (musician) – galleri av bilder, video eller lyd på Commons 
(en) Toshi på Discogs 
(en) Toshi på MusicBrainz 
Toshi på Twitter 
Toshi på Facebook 
Toshi på Instagram 
Toshi på Myspace 
Toshi på Ameblo
Abarth

Abarth & C. (1949–71) er et italiensk bilmerke.
Firmaet ble stiftet i Bologna i 1949 av østerrikeren Carlo Abarth sammen med Armando Scagliarini. Begge kom fra Cisitalia,  de hadde overtatt en del utstyr og biler som ble omdøpt til Abarth. De knyttet til seg racerkjørere som Tazio Nuvolari, Franco Cortese og Piero Taruffi.
I 1951 flyttet de til Torino der blant andre Fiat holdt til.  En av de første samarbeid ga  "Fiat 500 Abarth", der folkebilen Fiat 500 fikk økt sine hestekrefter fra 13 til 26. I tillegg til racerbiler bygget Abarth eksosanlegg, og senere ulike trimsett for gateregistrerte biler, hovedsakelig Fiat-modeller. Abarth bygget også racerbiler for Porsche og Simca.
På 1960-tallet gjorde Abarth suksess innen bilracing, spesielt i klassene mellom 850 cm³ og 2000 cm³, der de konkurrerte mot Porsche 904 og Ferrari Dino.
Abarth ble solgt til Fiat i 1971, og racerteamet ble solgt til ensomhet Enzo Osella. Abarth ble Fiats motorsportavdeling, ledet av motorutvikleren Aurelio Lampredi. Noen modeller bygget av Fiat eller underselskapene Lancia og Autobianchi fikk navnet Abarth. Den kanskje mest kjente av disse var Autobianchi A112 Abarth.
Abarth ble gjenlansert som eget merke i 2007.  I 2019 har man Abarth Spider og Abarth 595, som er sportslige varianter av Fiat 124 spiderio og Fiat 500.
Fra 2015 tilbyr Fiat "Abarth classiche", som er en sertifisering av kvalitet og originalitet i Abarthbiler, samt hjelp med oppussing og restaurering av samme biler.Etter fusjonen mellom Groupe PSA og Fiat Chrysler Automobiles i 2021 er Abarth en del av konsernet Stellantis.


== Referanser ==
Traventhal-freden

Traventhal-freden eller freden i Traventhal som var sluttet mellom Sverige, Danmark-Norge og Holstein-Gottorp på slottet Traventhal vest for Lübeck den 8. augustsve./ 18. august 1700greg., avsluttet krigen i 1700.

Danmark-Norge anerkjenner Holstein-Gottop eller det gottorpske hertugdømmets selvstendighet.
Danmark-Norge betaler 260 000 rigsdaler i krigskadeserstatning til Holstein-Gottop.
Danmark-Norge lovet å ikke støtte Sveriges fiender.
Holstein-Gottorp får rett til å holde egne tropper, men ikke mer enn 6 000 fremmede soldater i sin tjeneste.